CELEX: C2006/108/26
Language: el
Date: 2006-05-06 00:00:00
Title: Υπόθεση T-26/02: Απόφαση του Πρωτοδικείου της  15ης Μαρτίου 2006  — Daiichi Pharmaceutical κατά Επιτρoπής ( Ανταγωνισμός — Συμπράξεις στον τομέα των βιταμινούχων προϊόντων — Κατευθυντήριες γραμμές για τον υπολογισμό του ποσού των προστίμων — Καθορισμός του ποσού εκκινήσεως του προστίμου — Ελαφρυντικές περιστάσεις — Ανακοίνωση περί συνεργασίας )

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/16
            
         Απόφαση του Πρωτοδικείου της 15ης Μαρτίου 2006 — Daiichi Pharmaceutical κατά Επιτρoπής
   (Υπόθεση T-26/02) (1)
   
   («Ανταγωνισμός - Συμπράξεις στον τομέα των βιταμινούχων προϊόντων - Κατευθυντήριες γραμμές για τον υπολογισμό του ποσού των προστίμων - Καθορισμός του ποσού εκκινήσεως του προστίμου - Ελαφρυντικές περιστάσεις - Ανακοίνωση περί συνεργασίας»)
   (2006/C 108/26)
   Γλώσσα διαδικασίας: η αγγλική
   Διάδικοι
   
      Προσφεύγουσα: Daiichi Pharmaceutical Co. Ltd (Τόκιο, Ιαπωνία) [εκπρόσωποι: J. Buhart και P.-M. Louis, δικηγόροι]
   
      Καθής: Επιτροπή των Ευρωπαϊκών Κοινοτήτων [εκπρόσωποι: R. Wainwright και L. Pignataro-Nolin]
   Αντικείμενο της υποθέσεως
   Aίτημα περί ακυρώσεως ή μειώσεως του προστίμου που επιβλήθηκε στην προσφεύγουσα με το άρθρο 3, στοιχείο στ', της αποφάσεως 2003/2/ΕΚ της Επιτροπής, της 21ης Νοεμβρίου 2001, σχετικά με διαδικασία βάσει του άρθρου 81 της Συνθήκης ΕΚ και του άρθρου 53 της Συμφωνίας για τον ΕΟΧ (υπόθεση COMP/E-1/37.512 — Βιταμίνες) (EE 2003, L 6, σ. 1)
   Διατακτικό της αποφάσεως
   Το Πρωτοδικείο:
   
               1)
            
            
               Μειώνει σε 18 000 000 ευρώ το ποσό του προστίμου που επιβλήθηκε στην προσφεύγουσα με το άρθρο 3, στοιχείο στ', της αποφάσεως 2003/2/ΕΚ της Επιτροπής, της 21ης Νοεμβρίου 2001, σχετικά με διαδικασία βάσει του άρθρου 81 της Συνθήκης ΕΚ και του άρθρου 53 της Συμφωνίας για τον ΕΟΧ (υπόθεση COMP/E-1/37.512 — Βιταμίνες).
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η προσφεύγουσα φέρει τα τέσσερα πέμπτα των δικών της δικαστικών εξόδων και τα τέσσερα πέμπτα των εξόδων της Επιτροπής και η τελευταία φέρει το ένα πέμπτο των δικών της δικαστικών εξόδων και το ένα πέμπτο των εξόδων της προσφεύγουσας.
            
         
      (1)   EE C 97 της 20.4.2002